แรงไม่หยุด! BEM บวกกว่า 5% ทุบสถิติราคาสูงสุดต่อเนื่อง
แรงไม่หยุด! BEM บวกกว่า 5% ทุบสถิติราคาสูงสุดต่อเนื่อง ล่าสุด ณ เวลา 11.11 น. อยู่ที่ระดับ 8.35 บาท บวก 0.40 บาท หรือ 5.03% สูงสุด 8.40 บาท ต่ำสุด 8.00 บาท มูลค่าซื้อขาย 1.92 พันล้านบาท
29 ก.ค. 2559

ผู้สื่อข่าวรายงานว่าราคาหุ้นบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 11.11 น. อยู่ที่ระดับ 8.35 บาท บวก 0.40 บาท หรือ 5.03% สูงสุด 8.40 บาท ต่ำสุด 8.00 บาท โดยราคาถือเป็นระดับสูงสุดตั้งแต่เข้าซื้อขายในตลาดหลักทรัพย์ ด้วยมูลค่าซื้อขาย 1.92 พันล้านบาทขณะที่ดัชนีตลาดหุ้นไทยโดยรวมบวก 0.27%
 
โดยราคาหุ้นปรับตัวขึ้นแรงหลังจากมีข่าวรายงานว่าการรถไฟฟ้าขนส่งมวลชนแห่งประเทศไทย(รฟม.) จ่อเซ็น MOU กับ BEM เดินรถรอยต่อ 1 สถานี (เตาปูน-บางซื่อ) ภายใน ส.ค. และเร่งเจรจาสัญญาเดินรถสายสีน้ำเงินส่วนต่อขยาย (บางซื่อ-ท่าพระ, หัวลำโพง-บางแค)
ด้านบล.เอเชีย เวลท์ ระบุในบทวิเคราะห์ (29 ก.ค.) ว่า BEM มีเป้าหมายสำคัญของการทำ New High อยู่ที่ 8.60 บาท จุด Stop Loss อยู่ที่ 6.70 บาท